**Kulttuurien koulu – opinto-ohjaajien etäkoulutus**

Kulttuurien koulu tarjoaa marraskuussa 2022 maksutonta etäkoulutusta opinto-ohjaajille. Yhden päivän koulutuksessa paneudutaan opinto-ohjaukseen saamelaisnuorten ja romaninuorten näkökulmasta. Osallistujat saavat vinkkejä nuorten kulttuuritaustan huomioon ottamiseen ja tietoa romani- ja saamelaisnuorten opiskelusta ja työllistymisestä. Aiheeseen perehdytään myös itsenäisesti tehtävien harjoitusten kautta. Kouluttajina toimivat saamelais- ja romaniaiheiden asiantuntijat, ja keskeiset sisällöt ovat saamelais- ja romaninuorten suunnittelemia.

Koulutusten ajankohdat:

11.11. klo 12–15 Lisätietoja ja ilmoittautuminen [tästä linkistä](https://nuortenakatemia.fi/koulutukset/kulttuurien-koulu-opinto-ohjaajien-etakoulutus/)

25.11. klo 9–12 Lisätietoja ja ilmoittautuminen [tästä linkistä](https://nuortenakatemia.fi/koulutukset/kulttuurien-koulu-opinto-ohjaajien-etakoulutus-2/)

Kulttuurien koulua toteuttavat yhteistyössä Saamelaiskäräjät, Suomen Romaniyhdistys ry ja Nuorten Akatemia, ja sitä rahoittaa Opetushallitus. Koulutuksia on järjestetty vuodesta 2021 lähtien, ja ne ovat keränneet paljon kiitosta:

“Olen enemmän kuin tyytyväinen tähän koulutukseen. Sekä sisällöt että toteutus olivat enemmän kuin 10+.”

“Vuorovaikutus oli avointa sekä pienryhmissä että isossa ryhmässä. Osallistujille annettiin hyvin mahdollisuuksia kysyä ja pohtia asioita.”

“Paljon hyödyllistä ja itselleni uutta tietoa sekä hyviä vinkkejä, miten vähemmistöihin kuuluvia lapsia ja nuoria voi huomioida työssä.”

“Kiitos, on ollut antoisaa ja avartavaa! Olen saanut paljon materiaalia tunneilleni, joita aion käyttää jatkossa paljonkin.”